OpenLLM-France/wikimedia huggingface dataset:
# Carol

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Carol a zo un anv-badez roet d'ar baotred e broioù zo, evel Roumania ha Tchekia, ha kar d'ar stumm Karol, anavezet e Polonia. Karola eo ar stumm gwregel.
Roet e vez d'ar plac'hed er broioù saoznek, skrivet Carole peurvuiañ, met Caroll pe Carolle ivez.

## Tud anvet Carol

* Daou roue eus Roumania zo bet anvet Carol : Carol Iañ ha Carol II
* Carol Higgins Clark, romantourez amerikan, merc'h Mary Higgins Clark
* Joyce Carol Oats, skrivagnerez amerikan
* Karol Józef Wojtyła (1920-2005), anavezet evel ar pab Yann-Baol II
* Carol Ann Duffy (g. e 1955), barzhez saoznek
hag ivez :
* Lewis Carroll, skrivagner saoz
* Martine Carol, aktourez c'hall

## Traoù all

* anv gallek ar stêr Querol, e Cerdanya
* Carol, ur romant gant Patricia Highsmith, anavezet ivez evel The Price of Salt
* Carol, ur ganaouenn savet gant Chuck Berry e 1958, enrollet ivez gant The Rolling Stones.

## Pennadoù kar

* Karel
* Karl, Carl
* Carole, Charlotte
* Caroline, Carolina

## Liamm diavaez

* Roll ar pennadoù diwar-benn tud anvet Carol er wikipedia saoznek:
# Carnonacae

Ar g-Carnonacae a oa ur bobl keltiek eus gwalarn Enez Vreizh. Ne gaver meneg anezho nemet gant an douaroniour Klaudios Ptolemaios, war-dro ar bloavezh 150. Diouzh ar pezh a lenner dindan e bluenn e oant o chom e gwalarn Bro-Skos bremañ, war aod ar Minch, e Siorrachd Rois (Ross-shire). En-dro dezho e oa Creones ha Caereni.

## O anv

* Ptol. levrenn II, 3, 8 : Carnonacae / Carnones$^,$

## Notennoù

* ↑ A.L.F. Rivet & Colin Smith : The Place-Names of Roman Britain. B.T. Batsford Ltd. London. 1979 - 1982
* ↑ The Geography of Claudius Ptolemy
# Carnutes

Ar g-Carnutes (hervez al latin), pe Karnuted a oa unan eus pobloù galloudus Galia, diazezet etre ar stêrioù Sequana (Seine) ha Liger.
Gant douaroniourien an Henamzer e kaver meneg eus o c’hêrioù brasañ evel Autricum (Chartres bremañ) ha Cenabum (Orleañs bremañ). En-dro dezho e oa annezet ar Vituriged er c’hreisteiz hag ar Senones er reter.
Bro ar Garnuted he doa brud, e-touez ar Romaned, da vezañ kreizenn relijiel ar pobloù galian. E skridoù Julius Caesar e lenner en em vode drouized ar C’halianed eno, ur wech ar bloaz.
Er goañvezh 58–57 kent JK e klaskas Julius Caesar astenn e c’halloud war ar Garnuted, dre ober emglev gant o roue Tasgetios. Un nebeud bloavezhioù diwezhatoc’h e voe muntret Tasgetios gant ar Garnuted a oa en em savet ouzh ar Romaned. Kemer a rejont perzh en emsavadeg vras ar pobloù galian, renet gant Verkingetorix. C’hwezhet e voe an tan e Cenabum gant ar Romaned ha lazhet ar wazed a oa o chom eno tra ma oa gwerzhet ar maouezed hag ar vugale da sklaved. Gouest e voe ar Garnuted da gas 12 000 soudard da emgann Alesia, met rankout a rejont kodianañ, gant ar peurrest eus arme ar C'halianed.
Diwezhatoc’h e teuas pobl ar Garnuted, dindan ren an impalaer Aogust, da vezañ civitas soda pe foederati (pobl gevredet), gant o ensavadurioù hag o moneiz dezho. Autricum (Chartres) e oa o c’hêr-benn, betek an III$^e$ kantved, met e 275 e voe adsavet Cenabum gant an impalaer Aorelian ha dont a reas da vezañ anavezet evel Aurelianum pe Aurelianensis urbs (aet da "Orleañs" goude).

## Notennoù

* ↑ Notennou diwar-benn ar Gelted koz, pp. 101-102
* ↑ Ἀύτρικον, e Douaroniezh Klaudios Ptolemaios, II, 1
* ↑ Κήναβον, e Douaroniezh Strabon, V, 2, 3
# Carobbio degli Angeli

Carobbio degli Angeli zo ur gumun eus Italia, e proviñs Bergamo, e rannvro Lombardia.
# Carnin

Carnin a zo ur gumun eus departamant Norzh e Bro-C'hall.

## Emdroadur ar boblañs 1793-2007

* Andonioù : Cassini hag EBSSA
# Carnières (Norzh)

Carnières a zo ur gumun eus departamant Norzh e Bro-C'hall. Pennlec'h Kanton Carnières eo.

## Istor
### XX$^{vet}$ kantved

* Brezel-bed kentañ: kemeret e voe Carnières gant lu ar Rouantelezh-Unanet d'an 10 a viz Here 1918
* An ti-gar
* Serret e voe ar porzh-hoarn e 1955.

## Monumantoù ha traoù heverk
### Bezioù ar C'hommonwealth en astenn bered ar gumun: Carnières Communal Cemetery Extension

| Bro | Niver a soudarded |
| Rouantelezh-Unanet | 54 |
| Hollad | 54 |
Marvet int e miz Here 1918 e dibenn ar Brezel-bed kentañ. Digoret e voe ar vered gant ar Guards Division

## Melestradurezh

Roll maered ar gumun :
| Mare | Mare | Anv | Strollad | Karg |
| Meurzh 2001 | Meurzh 2014 | Jean-Marie Tordoit | | - |
| N'eo ket anavezet c'hoazh an holl fedoù. |||||

## Emdroadur ar boblañs 1793-2007

* Andonioù : Cassini hag EBSSA

## Notennoù

* 1 2 WW1 Cemeteries
* ↑ In Memory
# Carno

Carno zo ur gumuniezh e kontelezh Powys, Kembre, 227.6 km eus Kerdiz. Drezi e red ar Stêr Carno E 2011 e oa poblet gant 708 a dud, ha 255 anezho (36%) a oa kembraegerien.

## Tud

Eno eo beziet Laura Ashley, marc'hadourez dilhad saoz, genidik a Gembre.

## Notennoù

* ↑ Enwau Lleoedd; Canolfan Bedwyr
* ↑ 'Statistical bulletin: 2011 Census: Key Statistics for Wales, Mawrth 2011'. Swyddfa Ystadegau Cenedlaethol (The Office For National Statistics. Kavet : 2014-04-09.
# Cindy Sherman

Cindy Sherman (19 a viz Genver 1954 e Glen Ridge, New Jersey) a zo ul luc'hskeudennerez hag ur arzourez stadunanat. Brudet eo hec'h emboltredoù. Sevenet he deus daou film ivez. O chom hag o labourat e New York emañ. E 1995 e resevas priz diazezadur MacArthur, hag e 1999 e resevas priz Hasselblad.

## He buhez

Ganet e voe e New Jersey ha goude he ganedigezh e tilojas he zud da Huntington (Long Island) ma kasas he bugaleaj.
Studiañ a reas e State University College Buffalo (New York). Da gentañ e stagas gant al livañ ha goude-se e stagas gant al luc'hskeudenniñ. E 1976 e tapas kaout he diplom hag e 1977 ez eas da Manhattan ma savas he rummad emboltredoù kentañ. E 1979 e voe aozet he diskouezadeg kentañ e Hallwalls, un diskouezva dizalc'h bet savet ganti ha daou arzour all anvet Robert Longo ha Charles Clough.

## Oberennoù

Lakaat a ra Cindy Sherman hec'h oberennoù en arz mennozhel. En hec'h oberennoù e tiskouez he freder diwar-benn al luc'hskeudenniñ, al livañ ha plas ha skeudenn ar merc'hed er gevredigezh a vremañ. Levezonet eo gant seurtoù skeudennoù liesseurt : skeudennoù sinema, bruderezh, skeudennoù tennet eus magazinoù, pe skeudennoù erotek. Lavarout a ra n'eo ket gwregelourez ha n'eus ster politikel ebet en hec'h oberennoù. Gwelet e vez evel unan eus luc'hskeudennerezed pouezusañ an arz goudemodern.
* Untitled Film Stills, 1977-1980
* Rear Screen Projections, 1980
* Centerfolds/Horizontals, 1981
* Pink Robes, 1982
* Fashion, 1983/1984/1993/1994
* Fairy Tales, 1985
* Disasters, 1986-1989
* History Portraits/Old Masters, 1988-1990
* Sex Pictures, 1992
* Horror and Surrealist Pictures, 1994-1996
* Masks, 1994-1996
* Office Killer, 1997, starring Jeanne Tripplehorn, Molly Ringwald and Carol Kane
* Broken Dolls, 1999
* Hollywood/Hampton Types, 2000-2002
* Clowns, 2003-2004

## Levrlennadur

* Arthur C. Danto, Cindy Sherman : Untitled Film Stills, Rizzoli, NY ha Shirmer/moselVerlag, Munich, 1990
* Arthur C. Danto, History Portraits, Schimer/Mosel, Munich ha Rizzoli, NY, 1991
* Jean-Pierre Criqui, Régis Durand, Laura Mulvey, Cindy Sherman, Flammarion - Jeu de Paume, Pariz, 2006

## Notennoù ha daveoù

* ↑ Amada Cruz et alii, Cindy Sherman, Rétrospective, Thames & Hudson, 1998, p.1)

### Liammoù diavaez

* Atersadenn Cindy Sherman
* Pennad diwar-benn Untitled Film Stills
# Cineto Romano

Cineto Romano zo ur gumun en Italia, e meurgêr Roma Capitale ha rannvro Lazio.
# Ciney (bier)

Bier Ciney zo ur bier eus Belgia. Krouet e voe e Ciney. Bervet e vez gant ar breserdi Alken-Maes en Alken.
# Cingia de' Botti

Cingia de' Botti a zo ur gumun eus Italia, e proviñs Cremona, e rannvro Lombardia.
# Cingoli

Cingoli zo ur gumun eus Italia e proviñs Macerata, e rannvro Marche.
# Cinigiano

Cinigiano a zo ur gumun eus Italia e proviñs Grosseto, e rannvro Toskana.
# Cindy Blackman

Cindy Blackman, ganet e 1959, zo un daboulinerez jazz stadunanat. Dimezet eo d'ar gitarour mec'hikan Carlos Santana.

## Liamm diavaez

* Cindy Blackman o taboulinat gant he fried gitarour
# Cindy Crawford

Cindy Crawford zo anv div aktourez, brudetoc'h an eil eget eben :
* Cindy Crawford, diskouezerez-c'hiz hag aktourez stadunanat
* Cindy Crawford, aktourez pornografek
# Cindy Crawford (pornoaktourez)

Cindy Crawford, ganet e 1980 e Las Vegas, Nevada (SUA), zo ur bornoaktourez staduanat. Brudet e voe abalamour ma oa heñvel hec'h anv ouzh hini an aktourez enoret Cindy Ann Crawford.
# Ciney

Ciney (Cîné e walloneg) a zo ur gêr hag ur gumun eus Belgia e Proviñs Namur.
* Banniel
* Skoed

## Monumantoù ha traoù heverk

* Ciney
* Ur voutailhad bier Ciney.
* E Ciney e voe krouet ar bier Ciney. Breset e vez en Alken bremañ.

## Douaroniezh

* Gorread : 147,87 km²
* Poblañs (2022) : 17 007 a dud
* Stankter : 115 den/km²
a vo kavet e Wikimedia Commons.
# Fredmans sånger

Fredmans sånger (kanaouennoù Fredman) zo un dastumad barzhonegoù pe kanaouennoù svedek gant Carl Michael Bellman‎ .

## An dastumad

65 barzhoneg zo el levr, embannet e 1791, goude al levr Fredmans epistlar (Lizhiri Fredman) .
Darn a zo awenet gant ar Bibl ("Gubben Noak", "Gubben Loth och hans gamla Fru", "Joachim uti Babylon"). Re all zo kanaouennoù da evañ ("Bacchi Proclama", "Til buteljen"), pe meulganoù ("Haga (Fjäriln vingad)").
# Fredrik Reinfeldt

John Fredrik Reinfeldt (LFE : [ˈfreːdrɪk ˈrajnˌfɛlt]), bet ganet d'ar 4 a viz Eost 1965 e Österhaninge., a voe Pennmaodiern Sveden adalek 2006 betek 2014.
E penn ar strollad frankizour ha mirour Moderaterna e oa.
| En e raok: Göran Persson | Kentañ Ministr Sveden 6 a viz Here 2006 – 3 a viz Here 2014 | War e lerc'h: Stefan Löfven |
a vo kavet e Wikimedia Commons.
# Fredrik

Fredrik eo stumm svedek an anv-badez Frederig, diwar an anv alamanek Friedrich.

## Yezhoù all

* Frederick, e saozneg
* Friedrich, en alamaneg

## Tud

* Fredrik Iañ Sveden, roue Sveden
* Fredrik Adolf Sveden
* Fredrik Reinfeldt, kentañ ministr Sveden

### Adolf Fredrik

* Adolf Fredrik (1710-1771), roue Sveden
* Adolf Fredrik Munck (1749-1831), kont svedat

### Frederick

* William Frederick Cody, alias Buffalo Bill
* Frederick Austerlitz, anavezetoc'h evel Fred Astaire (1899-1987), kaner ha koroller stadunanat
# Fredrik Adolf Sveden

Fredrik Adolf (1750 -1803 Montpellier), a oa ur priñs svedat, trede mab ar roue Adolf Fredrik hag e bried Lovisa Ulrika (ha niz neuze da Frederig II Prusia), breur d'ar rouaned Gustav III ha Karl XIII. Dug Östergötland e oa. Brudet e oa da vezañ un den kenedek, moumoun e vamm, ha merc'hetaer.
Mervel a reas e-kerzh e veajoù en Europa.
# Fredy Hirsch

Alfred Hirsch (hebreeg : פרדי הירש‎), ganet d'an 11 a viz C'hwevrer 1916 ha marvet d'an 8 a viz Meurzh 1944, a oa ur sportour, kelenner ha stourmer sionour yuzev eus Alamagn. Brudet e voe evit bezañ sikouret milieroù a vugale yuzev e-pad dalc'hidigezh alaman Tchekoslovakia pa oa e Praha, e kamp-bac'h Theresienstadt, ha goude-se en Auschwitz. Hirsch a oa penn-rener ar vugale e Theresienstadt ha penn al lodenn eus ar c'hamp-bac'h evit ar vugale anvet kamp ar familhoù e kampoù Theresienstadt hag Auschwitz II-Birkenau.
Dre ma oa orinoù alaman gantañ, ma oa un den gant arwarzh, fardet brav bepred, deuet e oa a-benn da varc'hata gant ar warded SS gwelladennoù evit ar vugale. Evel-se e oa deuet a-benn da saveteiñ anezho e-pad nebeut amzer diouzh an deportadur, o kaout un tamm boued ouzhpenn ivez. Hirsch gant e harperien a oa deuet a-benn da genderc'hel da genteliañ ar vugale dre guzh a-fed yuzevegezh, istor. Hirsch a oa reut a-fed sport, kenurzhierezh, hag ivez a-fed propentez, ar pezh en doa lakaet ar feur mervel evit ar vugale da zigreskiñ kalz.
Ar c'hamp evit ar familhoù a oa da vezañ lazhadeget d'an 8 a viz Meurzh 1944. Hirsch hag a oa brudet ha sentet mat a oa da vezañ lakaet e penn un emsavadeg. Hervez lod mammennoù diasur e vefe en em lazhet evit chom hep gwelet ar vugale dindan e garg o vezañ lazhet. Hervez lod all e voe ampoezonet gant medisined yuzev evit chom hep kaout un emsavadeg ha saveteiñ o buhez dezho o-unan.
* Diazezoù
* Enepyuzevegezh • Gouennelouriezh • Naziegezh • Lezennoù Nürnberg • Eutanaziezh T-4 • Kamp-bac'h nazi • Roll kampoù-bac’h an nazied • Tric'horn (kampoù bac'h) • Gouennlazh
* Yuzevien
* Shoah
* Pogromoù : Nozvezh ar strink
* Ghettoioù an nazied : Ghetto Varsovia • Ghetto Łódź • Ghetto Krakovia • Theresienstadt
* Einsatzgruppen : Babi Yar • Rumbula • Lazhadeg Ponary • Lazhadeg Odessa
* Diskoulm diwezhañ : Kendiviz Wannsee • Aktion Reinhard • Ziklon B
* Kampoù-diouennañ : Auschwitz-Birkenau • Bełżec • Bergen-Belsen • Buchenwald • Chełmno • Dachau • Kreñvlec'h Breendonk • Oranienburg • Sachsenhausen • Sobibór • Treblinka
* Rezistañs : Emsav Ghetto Varsovia
* Romed
* Porajmos
* Slaved
* Generalplan Ost
* Heñvelrevaded ha Lesbianed
* Istor an dud heñvelrevel dindan ren an nazied
* Torfedourien bennañ
* Trede Reich : Adolf Hitler • Reinhard Heydrich • Adolf Eichmann • Heinrich Himmler • Rudolf Höss • SS • Gestapo
* Prosez Nürnberg
# Frederik van Oranje-Nassau

Willem Frederik Karel van Oranje-Nassau (1797-1881) a oa ur priñs izelvroat, titlet Priñs an Izelvroioù, Priñs Luksembourg, ha Priñs Oranje-Nassau.
Eil mab ar roue Willem Iañ hag ar rouanez Wilhelmine e oa. E dad a oa roue an Izelvroioù adal 1815 betek e varv e 1840, hag e vamm a oa un nizez-vihan da Friedrich II Prusia.

## Eured ha bugale

Dimeziñ a eure da Luise von Preußen (1808-1870).
* Louise, rouanez Sveden (1828-1871) evel pried Karl XV.
* Willem (1833-1834)
* Frederik (1836-1846)
* Marie (1841-1910)
# Frederikshavn

Frederikshavn zo ur gêr hag ur porzh e hanternoz Jutland, e Danmark. E miz Genver 2009 e oa 23 511 a dud o chom enni.
Ac'hano e vez linennoù bagoù da vont da Oslo e Norvegia ha Göteborg e Sveden.
# Fredrik Iañ Sveden

Friedrich von Hessen-Kassel (1676-1751) a oa ur priñs alaman protestant, eus Tiegezh Hessen-Kassel, jeneral en arme war varc'h, hag a voe anvet da roue Sveden evel Fredrik Iañ Sveden e 1720, ha da briñs Finland war un dro. Ouzhpenn-se e voe anvet da landgrav Hessen-Kassel adalek 1730.

## E vuhez

Mab e oa da Garl Iañ Hessen-Kassel ha da Maria Amalia Kourland.
E 1692, pa oa 16 vloaz, e krogas gant e droiad dre Europa, ha mont a reas da Republik an Izelvroioù. E 1695 ez eas da Italia, hag alese da Jeneva da studiañ. Goude-se e stagas gant micher an armoù, ha letanant-jeneral e oa e penn arme Hessen e Brezel Hêrezh Spagn skoaz-ouzh-skoaz gant Izelvroiz .
E 1703 e voe faezhet en emgann Speyerbach, met bloaz goude e kemeras perzh en trec'h en Emgann Blenheim. En 1706 e voe trec'het adarre gant ar C'hallaoued en emgann Castiglione. E 1716 hag e 1718 e kemeras perzh e brezelioù Karl XII, roue Sveden, a-enep Norvegia, hag anvet e voe da bennjeneral arme Sveden.
E 1738 e lakaas berz war ar frañmasonerezh.
E 1743, e voe ret dezhañ plegañ d'ar Rused ha dibab da hêr ar priñs Adolf Fredrik von Hosltein-Gottorp.

## Dimezioù

Div wech e timezas.
* E 1700 e timezas da Luise von Brandenburg (1680-1705), merc'h da roue Prusia Frederig Iañ Prusia, ha divugel e voent.
* E 1715 ec'h addimezas da Ulrika Eleonora (1688-1741), merc'h da Garl XI, roue Sveden, ha divugel e voent ivez. Dilezel ar gurunenn a reas Ulrika, d'he reiñ d'he fried en 1720. Met galloud bras n'en doe ket rak hervez ar vonreizh eo gant ar Riksdag e oa.
Ur serc'h en doa, ar gontez Hedvig Ulrika Taube, ha meur a vugel o doe, hogen evel besterd ma oant ne c'hallent ket ren.

## Pennadoù kar

* Kastell Panker

## Notennoù

a vo kavet e Wikimedia Commons.
# Frederik Iañ

Frederik Iañ, ganet e 1471 ha marvet e 1533, a oa dug Schleswig ha dug Holstein adal 1513 betek 1523, ha roue Danmark ha roue Norge adal 1523 betek e varv e 1533.
Ganet e oa d'ar 7 a viz Here 1471 e kastell Haderslevhus.
Pevare mab Christian Iañ ha Dorothea von Brandenburg-Kulmbach e oa.

## Dimezioù ha bugale

Div wech e timezas:
* da Anna von Brandenburg (1487-1514)
* da Sophia Pomerania
# Frederik X Danmark

Frederik X (anv leun danek : Frederik André Henrik Christian; Kopenhagen, 26 Mae 1968), kont Montpesat, zo roue Danmark abaoe ar 14 a viz Genver 2024. Mab eo d'ar rouanez Marc'harid II ha d'he gwaz, ar priñs Henri de Montpesat.

## Notennoù

* ↑ Morris, Nicky. Prince Frederik - Biography (e saozneg), 27-6-2023. www.HelloMagazine.com.
* ↑ Dioudonnat, Pierre-Marie. Encyclopédie de la fausse noblesse et de la noblesse d'apparence (e galleg), 1976 -1997
* ↑ Queen Margrethe II: Danish monarch announces abdication live on TV (e saozneg), 31-12-2023. BBC.
* ↑ Aarhus Universitet, Magrete 2., 1940- (e daneg). danmarkshistorien.dk.
# Eozen Kombod

Yves Louis Marie Combeau, pe Eozen Kombod, ganet e Ploueskad d'ar 25 a viz Gouhere 1799, ha marvet e Gwinevez d'an 13 a viz Gouhere 1870, a zo bet marc'hadour, troer, ha skrivagner brezhoneg. Daoust d'ar pezh zo bet skrivet a-wechoù, ne vije ket bet skolaer gwech ebet.

## E vuhez

N'ouzer ket nemeur a dra eus e vuhez. Marc'hadour-butun e oa e Gwinevez. E 1833 e voe galvet gant Armand Duchatellier, da zont da Gemper da labourat evel troer evit Kevredigezh Kendamouez Kemper. Lakaat a reas e brezhoneg pennadoù ar gelaouenn divyezhek L'Ami du Cultivateur (Mignon al Labourer) a-hed ar bloavezh 1833. Treiñ a reas fablenn La Fontaine, Le Laboureur et ses enfants, An Tieg hag e Vugale, embannet e niverenn 6 ar gelaouenn. Ne reas ket berzh ar gelaouenn bolitikel-se a glaske gwerzhañ mennozhioù a-du gant ar roue gall Loeiz Fulup Iañ, ha tamallet e voe brezhoneg Kombod hag e zoare-skrivañ, tostoc'h da hini ar Gonideg eget da hini distabil ar veleien. Kaset e voe kuit e miz Here 1833. Distreiñ a reas da Winevez. Da get ez eas ar gelaouenn.
Tri bloaz goude e krogas da dreiñ fablennoù all.

## Fablennoù

Skrivet en deus fablennoù e brezhoneg war-dro ar bloavezhioù 1836 ha 1837. Dastumet int bet gant Daniel Doujet en ul levr, Fablennoù Jean de la Fontaine, hag a zo bet embannet gant Al Lanv e 2005.

## Nozvezhioù

Troet en dije ar Mil Nozvezh hag Unan, met da goll eo aet ar skrid.

## Pennadoù kar

* Fablenn
* Pierre Désiré de Goësbriand
* Potr Treoure

## Notennoù

* ↑ Fablennoù Jean de la Fontaine, Troet e brezhoneg get Yves Louis Marie COMBEAU ha Daniel DOUJET. Embannadurioù Al Lanv, 2005.
# Eostig lost rous

Eostig lost rous :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Muscicapidae |
| Genad : | Larvivora |
| Anv skiantel ||
| Larvivora sibilans (Swinhoe, 1863) ||
| D'ar vevoniezh e tenn ar pennad-mañ. ||
An Eostig lost rous (Larvivora sibilans, gwechall Luscinia sibilans) a zo un evn amprevanetaer.

## Annez

Bevañ a ra al labous en Azia an Norzh.
a vo kavet e Wikimedia Commons.

## Dave

* ↑ Fichenn eus Birdlife
# Eothenomys

Eothenomys :
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Rodentia |
| Kerentiad : | Cricetidae |
| Iskerentiad : | Arvicolinae |
| Genad : | Eothenomys |
| D'ar vevoniezh e tenn ar pennad-mañ. ||
Eothenomys zo ur genad e rummatadur ar bronneged, ennañ krignerien a vev en Azia.

## Spesadoù

* Eothenomys cachinus
* Eothenomys chinensis
* Eothenomys custos
* Eothenomys melanogaster
* Eothenomys miletus
* Eothenomys olitor
* Eothenomys proditor
* Eothenomys wardi
# Eoul

An eoul zo un dourenn druz ha helosk, ha na c'hall ket dileizhañ en dour.

## Implij

An eoulioù a denner eus plant, eus loened hag eus mein. Lod anezho a vez debret, lod all a vez implijet e kimiezh evit fardañ produioù naetaat (soavon...), ha lod all c'hoazh a vez implijet er mekanikerezh.

## Eoul tennet eus loened

* "eoul mor" pe eoul pesked tennet eus ar pesked evel ar moru...

## Eoul tennet eus plant

* eoul olivez,
* eoul tro-heol,
* eoul kraoñ,
* eoul arachidez, diwar arachidez gounezet stank en Afrika evit ezhommoù bouedc'hreanterezh Europa,
* eoul palmez, diwar frouezh ar gwez-palmez (Elaeis guineensis).

## Gwelet ivez

* eoul-douar
* eoul-maen
* eoullivadur
# Eostig penn rous

Eostig penn rous :
| Larvivora ruficeps, treset gant Keulemans (1906). En arvar (EN) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Muscicapidae |
| Genad : | Larvivora |
| Anv skiantel ||
| Larvivora ruficeps (Hartert, 1907) ||
| D'ar vevoniezh e tenn ar pennad-mañ. ||
An Eostig penn rous a zo ur spesad golvaneged, Larvivora ruficeps (Luscinia ruficeps kent) an anv skiantel anezhañ.

## Annez

Kavout a reer ar spesad e hanternoz-kreiz Sina (menezioù Qinling e Shaanxi ha Sichuan).

## Liammoù diavaez

* Luscinia ruficeps war al lec'hienn BirdLife International.
* Luscinia ruficeps war lec'hienn an International Union for Conservation of Nature (IUCN).

## Notennoù ha daveennoù

* ↑ Larvivora ruficeps war al lec'hienn Avibase.
# Eozen

Eozen zo un anv-badez brezhonek, unan eus stummoù Erwan.

## Tud

* Eozen Pentevr (999-1079), kont Pentevr ha rejant Breizh etre 1040 ha 1047 evit e niz Konan II
* Eozen Maeeuc (1462-1541), eskob Roazhon
* Eozen Roparz (1656-1735), beleg ha troour brezhonek
* Eozen Kombod (1799-1870), marc'hadour, troer ha skrivagner brezhoneg
* Yann-Eozen Jarl (1902-1985), barzh ha skrivagner brezhonek
# Drehueg

An drehueg zo ur yezh kanak komzet en Enez Lifou e-kichen an Douar bras. Ar yezh-se zo implijet muioc'h eget ar yezhioù kanak all. Hiziv ez eus kalz a re yaouank hag a gomz ar yezh-se gant o familh, gant o mignoned hag ivez er skol. Koulskoude n'eo ket ofisiel ha goude ma vije bet anavezet gant Bro-C'hall.

## Notennoù

* ↑ Niveradeg 1996
# Dreimorengesetz

Dreimorengesetz a zo un termen alamanek a dalvez "lezenn an tri mora". Talvezout a ra al lezenn-mañ evit goût war be silabenn en ur ger latin e ranker lakaat an taol-mouezh.

## Lec'h an taol-mouezh

Peuliesañ e kouezh an taol-mouezh war an eil silabenn diwezhañ ur ger latin m'az eo "pounner" ar silabenn-se (d.l.e. achuet gant ur vogalenn hir pe ur gensonenn) pe neuze war ar silabenn gent, d.l.e an trede silabenn diwezhañ, ma'z eo an eil silabenn diwezhañ ur silabenn "skañv" (d.l.e eo achuet gant ur vogalenn verr).
Da skouer:
* Condĭtum "diazezet" = co•n—di—tum (pounner, skañv, diwezhañ) = cónditum
* Condītum "sasunet" = co•n—di•i—tum (pounner, pounner, diwezhañ) = condítum
* Conductum "bodet" = co•n—du•c—tum (pounner, pounner, diwezhañ) =condúctum
( - a verk ar bevennoù etre an eil silbenn hag eben; • a verk ar bevennoù etre an eil mora hag egile)

## Dielfennañ ar moraoù

Pa lakaer da dalvezout ur silbenn skañv kement hag ur mora hag ur silabenn bounner da dalvezout daou vora e teu da vezañ sklaer e kouezh an taol-mouezh war an trede mora diwezhañ atav ne vern war be silabenn resis emañ.
Da skouer:
* Er ger condĭtum an trede mora diwezhañ eo n er silabenn gentañ, neuze e kouezh an taol-mouezh war cón-
* Er ger condītum an trede mora diwezhañ eo lodenn gentañ an ī en eil silabenn, neuze e kouezh an taol-mouezh war dí-
* Er gerconductum an trede mora diwezhañ eo du en eil silabenn, neuze e kouezh an taol-mouezh war on duc-
| 5vet mora | 4re mora | 3de mora | 2l mora | diwezhañ | taol-mouezh |
| | co | ń | di | tum | = cónditum |
| co | n | dí | i | tum | = condítum |
| co | n | dú | c | tum | = condúctum |

## Yezhoù all

Kaveout a reer reolennoù damheñvel e yezhoù all, da skouer:
* Implijet e evze ur reolenn damheñvel gant an arabeg ha gant yezhoù semitek all, bet luzit a-hed an amzer abalamour d'ar fed m'eo bet kollet an darn vrasañ eus ar vogalennoù e dibenn ur ger;
* Implijet e vez ur reolenn damheñvel gant ar sañskriteg ha gant yezhoù indezek all, astennet ra ma gouezh an taol-mouezh war ar bevare silabenn diwezhañ seul wezh m'eo skañv an trede silabenn diwezhañ;
* Gant ar henc'hresianek e veze implijet ur reolenn disheñvel evit lec'hiañ an taol-mouezh, met damhñvl ouzh honnezh dre ma n'halle kouezhe an taol-mouezh nemet war an teir silabnn diwezhañ diazezet ivez, evel ar reolenn latin, war an niver a voraoù kentoc'h evit war ar struktur silabennek.

## Gwelit ivez:

* Mora
* Taol-mouezh